open-index/open-wikipedia-markdown huggingface dataset:
1014

## Acontecementos 
* Os bizantinos derrotan os búlgaros na batalla do río Estruma. Son cegados 14&nbsp;000 cativos búlgaros.
* Chega á desembocadura do río Miño unha expedición viquinga, a mando de Olaf Haraldson. Tomaron e destruíron a cidade de Tui.

## Nacementos 
* Constanza de Francia.

## Mortes 
* 3 de febreiro - Svein I, rei de Dinamarca desde ca. 987.
* 23 de abril : Brian Boru, rei de Irlanda, na batalla de Clontarf.
* Pandulfo II de Benevento.
Historia ano a ano
Vandalismo

:*O contido deste artigo refírese aos actos vandálicos en xeral; se o que quere é ver o vandalismo na Galipedia, véxase Wikipedia:Vandalismo.*

O **vandalismo** é a desfiguración ou a destrución visible dunha estrutura ou dun símbolo contra a vontade do propietario ou das autoridades. Historicamente xustificouno o pintor Gustave Courbet como destrución dos monumentos que simbolizaban "guerra e conquista". Polo tanto, pódese facer como expresión do desprezo, da creatividade, ou de ambas. O vandalismo soamente ten sentido nunha cultura que recoñece a historia e a arqueoloxía. Como outros termos similares (bárbaro), o vándalo era orixinalmente un xentilicio étnico que se refería ó pobo vándalo que saqueou Roma en 455.miniatura|Fiestra rachada como consecuencia dun acto de vandalismo|centro
1020

## Acontecementos 
* Asedio de Viseu, por parte do rei de León Afonso V que morre durante o mesmo
* Fúndase a cidade de Saint-Germain-en-Laye

## Nacementos 
* Haroldo II de Inglaterra.
* Salomón ibn Gabirol (Avicebron) filósofo xudeu.
* Svein II, rei de Dinamarca desde 1047 (m. 1074); data paroximada de nacemento.
* Guillerme I de Borgoña, conde de Borgoña e Mâcon desde 1057 até 1087. (m1087)

## Mortes 
* Leif Eriksson, descubridor noruegués (n. ca. 970)

## Véxase tamén 
### Outros artigos 
* Historia ano a ano
Historia compostellana

[miniatura|Miniatura representando o descubrimento do sepulcro do apóstolo Santiago polo bispo [Teodomiro (bispo)|Teodomiro, cun anxo incensando e indicando cal é.]]
***De rebus gestis D. Didaci Gelmirez, primi compostellani archiepiscopi***, ***Historia compostellana*** ou ***Historia compostelá*** é unha crónica en lingua latina escrita a partir de 1109 dentro do círculo de Diego Xelmírez, primeiro bispo e despois a partir do ano 1120 arcebispo de Santiago de Compostela.

## Descrición 
A finalidade da obra é rexistrar os feitos realizados por Xelmírez para engrandecer a sé apostólica e dá unha perspectiva dende o reino de Galicia dos sucesos que acontecen no seu tempo, constituíndo deste xeito unha fonte historiográfica de gran valor ao incluír documentos históricos no propio texto.
[miniatura|page=3|ESPAÑA SAGRADATHEATRO GEOGRAPHICO-HISTORICODE LA IGLESIA DE ESPAÑATOMO XX.HISTORIA COMPOSTELANADala a luz el M.R.P.Mro.Fr.[Enrique Flórez|Henrique Florez1765]]
A *Historia compostellana* abrangue entre os anos 1100 e 1139 e contense en tres libros. O primeiro redactor foi Nuño Alfonso, cóengo da Catedral de Santiago de Compostela (e bispo de Mondoñedo dende 1112), que comezou o traballo logo da morte do rei Afonso VI de León (1109), aínda que contou con varios colaboradores, principalmente Hugo (cóengo compostelán que sería bispo do Porto, de orixe francesa) e Xiraldo de Beauvais, amigos persoais de Xelmírez. Xiraldo escribiu a maior parte da historia, continuando o labor a partir do ano 1120. Outros colaboradores foron Pedro Anaia e posibelmente, Rainerio *o magister*.

Consérvanse dezaseis manuscritos da *Historia compostellana*. Os máis importantes son os custodiados na biblioteca da Universidade de Salamanca (ms. *S,* séc. XIII) e no Arquivo-Biblioteca da Catedral de Santiago de Compostela (ms. *A,* séc. XIV).

No Museo de Pontevedra consérvase unha copia do século XV (que ben pode ser o terceiro en antigüidade despois dos dous citados anteriormente). O volume foi doado en 1982 por José Domínguez Casáis e presenta un *ex libris* a nome de don José Menéndez Pidal y Álvarez, posible irmán do historiador Ramón Menéndez Pidal.

## Galería de imaxes 
## Notas
## Véxase tamén 
### Bibliografía 
* 
* 
* 
* 
* 
* 
* 
*
Snønipa

**Snønipa** é unha montaña, na comuna Noruega de Jølster, de 1827 metros de altitude. Na súa base está o glaciar Jostedalsbreen, o maior da Europa continental.
Con perdón

***Con perdón*** foi un programa de humor da TVG que se emitiu en 1997. Dirixido por Manolo Bello, realízaronse 26 capítulos e os seus presentadores eran Marma Campos, Alberto Comesaña e Xoán Pérez.

## Colaboradores 
Algúns dos colaboradores foron Carlos Blanco, Tonhito de Poi e Víctor Fábregas (Tucho).
920

## Acontecementos 
* Batalla de Valdejunquera - O rei de León, Ordoño II, é vencido polo califa andalusí Abd ar-Rahman III.

## Nacementos 
* Lois IV de Francia
* data aproximada, Gonzalo Sánchez, conde galego.

## Mortes 
* Sisnando, bispo de Compostela.
*Aelfflaed - raíña anglosaxoa.
*Hermenexildo Guterrez, nobre galego (n. c. 842).

## Outros 
Historia ano a ano
Anue

**Anue** é un concello de Navarra, a 20&nbsp;km de Pamplona. O concello ten 61,4&nbsp;km² e 411 habitantes. A capital é Olague (207 habitantes). O censo de 2001 dá un o 61,98% da poboación monolingüe en castelán, 18,02% euskaldun e 20 % de lingua castelá pero que entenden o éuscaro.

## Véxase tamén 
* Lista de concellos de Navarra
Neno prodixio

[miniatura|[Wolfgang Amadeus Mozart|Mozart foi un neno prodixio destacando na música.]]
Un **neno prodixio** é alguén que a unha idade prematura domina un ou máis campos científicos ou artísticos emprendidos xeralmente por adultos. Por *prematura* adoita considerarse antes dos 10 anos de idade. Algúns dos campos máis comúns dos nenos prodixios son as matemáticas, o xadrez, as artes visuais e a música, aínda que poden desenvolverse tamén en moitas outras áreas.

No alemán e inglés utilízase ás veces o termo *wunderkind* (de *wunder*, «milagre» e *kind*, «neno») coma sinónimo de neno prodixio, aínda que se desaconsella o seu uso na literatura científica. *Wunderkind* tamén é usado máis xeralmente en adultos que alcanzan o éxito e a fama ó comezo das súas carreiras profesionais, coma nos casos de Steven Spielberg e Steve Jobs.

En España existe a Asociación Española para Superdotados y con Talento, lugar de concentración de persoas cun coeficiente intelectual máis alto do común, onde se realizan unha serie de actividades entre as que está a divulgación da existencia e encontro destas persoas sen igual.

## Véxase tamén 
### Outros artigos 
* Mozart
* Alma Deutscher
Vida extraterrestre

A **vida extraterrestre** é vida que pode existir e orixinarse fora do planeta Terra. A súa existencia é actualmente hipotética; non hai aínda evidencias de vida extraterrestre que foran amplamente aceptadas polos científicos.

A maioría dos científicos manteñen que se a vida extraterrestre existise, a súa evolución ocorrería independentemente en diferentes partes do universo. Unha hipótese alternativa, defendida por unha minoría, é a panspermia, que suxire que a vida no universo podería ter xurdido dun punto inicial único de orixe, e máis tarde dispersado a través do universo, duns planetas habitables a outros. Estas dúas hipóteses non son mutuamente incompatibles.

As formas especulativas de vida extraterrestre varían dende humanoides e monstros que aparecen comunmente en traballos de ciencia ficción a vida a unha escala moito menor de bacterias e virus.

As formas de vida extraterrestre, especialmente as intelixentes, son chamadas xeralmente pola cultura popular como alieníxenas ou ETs. O estudo e teorización da vida alieníxena é coñecido como astrobioloxía ou xenobioloxía.
Xeodesia

A **xeodesia** é a disciplina científica que se ocupa das medidas e representación da Terra, o seu campo gravitatorio e fenómenos xeodinámicos, nun espazo en tres dimensións de tempo variable.

A xeodesia ocúpase principalmente da posición e o campo gravitatorio e os aspectos xeométricos das súas variacións temporais, aínda que pode tamén incluír o estudo do campo magnético terrestre.

A forma da Terra é en gran medida o resultado da súa rotación, que causa un avultamento ecuatorial, e a competición de procesos xeolóxicos coma a colisión de placas tectónicas e o vulcanismo, ós que se resiste ó campo gravitatorio da terra. Isto aplícase á superficie sólida (oroxenia; poucas montañas son máis altas de 10&nbsp;km, poucas subducións submarinas son máis profundas ca iso.) De forma simplificada, unha montaña tan alta coma, por exemplo, 15&nbsp;km, produciría unha presión na súa base tan grande, debido á gravidade, que a roca pasaría a estado plástico, e a montaña retrocedería a unha altura duns 10&nbsp;km nun tempo xeolóxico insignificante. (En Marte, cunha gravidade superficial menor, o volcán máis grande, o monte Olimpo, ten 27&nbsp;km de altura, unha altura que non podería manter na Terra.) A gravidade afecta de forma similar á superficie líquida e á atmosfera terrestre. Por esta razón, o estudo do campo gravitatorio da Terra é considerado como unha parte da xeodesia, chamada xeodesia física.

## Notas
Astrobioloxía

[miniatura|dereita|220px|[Asteroides]]
A **astrobioloxía** é un campo de estudo interdisciplinar que combina aspectos da astronomía, bioloxía e xeoloxía, e que está enfocado principalmente ao estudo da orixe, distribución e evolución da vida en astros diferentes da Terra e no espazo en xeral. Provén das palabras gregas *astron* = estrela, *bios* =vida e *logos*= palabra/ciencia, e é tamén coñecido como **exobioloxía** (grego: *exo* = fóra) ou **xenobioloxía** (grego: *xenos* = foráneo).

Algúns dos máis importantes temas de investigación astrobiolóxica inclúen:

* Que é a vida?
* Como apareceu a vida na Terra?
* Que clase de medio pode tolerar a vida?
* Como podemos determinar se a vida existe noutros planetas?

Pouco a pouco, tense comprobado que determinados organismos poden resistir as condicións ambientais no medio interplanetario, facendo máis verosímil a teoría da panspermia.

**Exobioloxía** e **xenobioloxía** son termos tamén habituais na ciencia ficción, aínda que tipicamente eses termos refírense á bioloxía especulativa dun extraterrestre.

## Notas 
## Véxase tamén 
### Outros artigos 
* Orixe da vida
* Planeta extrasolar
* SETI
* Vida artificial
* Vida extraterrestre
* Hipótese da Terra púrpura
SETI

miniatura|dereita|280px|Antena do radiotelescopio de Arecibo, Porto Rico.
**SETI** é o acrónimo do inglés ***S**earch for **E**xtra**T**errestrial **I**ntelligence*, ou **Busca de Intelixencia Extraterrestre**. Existen numerosos proxectos SETI, que tratan de encontrar vida extraterrestre intelixente, xa sexa por medio da análise de sinais electromagnéticos capturados en distintos radiotelescopios, ou ben enviando mensaxes de distintas naturezas ao espazo coa esperanza de que algún deles sexa contestado.

## Historia e características 
Os primeiros proxectos SETI xurdiron baixo o patrocinio da NASA durante os anos 1970. Un dos proxectos máis famosos, **SETI@Home**, está sendo apoiado por millóns de persoas de todo o mundo mediante o uso dos seus ordenadores persoais, que procesan a información capturada polo radiotelescopio de Arecibo.

O proxecto SETI transcendeu o seu carácter de computación distribuída, ao deseñar e levar a cabo un novo programa que se executa no ordenador do usuario, mediante o cal é posíbel participar noutros proxectos que requiren grandes cantidades de proceso. Este programa tomou o nome de BOINC (Berkeley Open Infrastructure for Network Computing).  BOINC actúa como cliente de proxectos, e agora SETI é un deses proxectos. Algúns proxectos que comparten a infraestrutura son (mencionanse os que máis tempo levan): 
* Einstein@Home: Busca púlsares (estrelas de neutróns) usando os detectores de onda gravitacionais LIGO e GEO. Están apoiados pola Sociedade americana de Física (APS).
* Climate Prediction: Ten por obxectivo realizar simulacións meteorolóxicas para conseguir realizar previsións máis acertadas.
* Rosetta@home: Pretende desenvolver un método para a predición e o deseño de proteínas e as súas interaccións. Un proxecto que pode contribuír á investigación e busca de solución a moitas enfermidades humanas.
* LHC@home: É un proxecto para axudar aos científicos do CERN nas simulacións de partículas no interior do LHC (Large Hadron Collider).

Os usuarios poden libremente apuntarse aos proxectos que queiran.

## Véxase tamén
### Outros artigos
*Voyager
*Voyager 1
*Voyager 2
*Pioneer 10
*Pioneer 11
*Placa da Pioneer
*Disco de ouro das Voyager
*Mensaxe de Arecibo
*Sonda espacial
*Exploración espacial
*Sinal WOW
*Astrobioloxía
*Paradoxo de Fermi
*Ecuación de Drake 
*SETI@home

### Ligazóns externas
*Instituto S.E.T.I. 
*AstroS.E.T.I. 
*HispaSETI
Soprete

miniatura|Partes da gaita galega
O **soprete** é o tubo polo que se insufla o aire no fol da gaita.

## Características 
Fabrícanse en distintas madeiras, pero o bico ha de ser dun material que resista ao roce dos dentes. No extremo que vai no interior da buxa colócase o zapón, tapafolgos ou tapafoldros, unha válvula simple que permite que o aire entre no fol pero non que saia. Esta pode ser de pel, látex ou goma, e é preciso humedecela antes de tocar para que feche ben. De feito, o soprete, que é a peza da gaita que máis humidade recibe, debe gardarse sempre fóra da buxa, para evitar que a humidade do alento degrade tanto o tapafolgos como a madeira do seu interior.

Algunhas gaitas non fan uso do soprete e o ar insúflase mediante un fol mecánico accionado co brazo e ligado ao fol principal, como a gaita Uilleann, a musette francesa ou a gaita de barquín galega.
Choque

Un **choque** (shock) é unha síndrome clínica complexa e de múltiples causas, estado crítico no seo dunha enfermidade grave producida por unha redución da achega de osíxeno aos tecidos, que determina lesión celular, inicialmente reversible, e se se prolonga, dano irreversible. O factor común: a insuficiencia do sistema circulatorio para manter a perfusión e función celular.

O mantemento da perfusión de órganos vitais é fundamental para sobrevivir, polo que a hipoperfusión tisular provoca fallo multiorgánico, caracterizado inicialmente por : taquicardia, diminución da tensión arterial e da diurese, xunto con confusión.

## Clasificación do choque 
Aínda que existen outros grupos de clasificación do choque, o enfoque clásico clasificounos en tres grupos fundamentais:
***Hipovolémico**
**Non traumático
***Hemorraxia
***Perda de líquidos
**Traumático

* **Cardioxénico**
**Redución da función sistólica
***Infarto agudo de miocardio
***Miocardiopatias
***Depresión miocárdica
**Mecánico
***Disfunción valvular
***Aneurisma ventricular
**Arrítmico
**Embolismo pulmonar masivo
**Taponamento pericárdico
**Traumático
***Taponamiento pericárdico
***Pneumotórax a tensión
***Contusión miocárdica

* **Vasoxénico**
**Choque séptico
**Choque anafiláctico
**Choque farmacolóxico
**Choque neuroxénico

## Causas do choque 
* Hemorraxias: Prodúcese tras un 30% de perda de sangue.
* Queimaduras: Perda de líquidos por ausencia da pel.
* Fracturas múltiples.

## Notas
Buxa

Na gaita as **buxas** son os tubos que comunican o fol cos distintos elementos sonoros e de insuflación do instrumento (punteiro, soprete, ronco, ronqueta, chillón). O nome provén da madeira utilizada tradicionalmente para facer as gaitas, o buxo. Normalmente, as buxas átanse con forza ao fol, non se colan a el, o que permite substituílo cando for necesario. As palletas alóxanse nas buxas, polo que é preciso que o encaixe permita a estanqueidade das pezas.
Pión

O termo **Pión** pode referirse a:

*O **ronquillo**, peza da gaita;
*O **pión**, partícula subatómica;
*O **pión**, peixe;
***Pion**, serie de satélites soviéticos e rusos.

Como topónimo, pode referirse a:

;En Galiza
***O Pión**, lugar da parroquia de Camariñas, no concello de Camariñas.

## Véxase tamén
### Outros artigos
***Os Pións**, lugar da parroquia de Xaviña, no concello de Camariñas.
Rosa Álvarez

**Rosa Álvarez Cabo**, nada en Carballeda de Avia o 5 de outubro de 1950, é unha actriz e directora teatral galega.

## Traxectoria 
A partir de 1984 dedicouse profesionalmente á interpretación, primeiro como actriz de teatro, actuou en numerosas obras do Centro Dramático Galego, protagonizou series de televisión e actuou en varias películas. En 2001 xunto ó seu marido, o actor Ernesto Chao, fundan a compañía teatral Lagarta Lagarta coa teñen acadado numerosos éxitos.

## Televisión 
* *O enfermo imaxinario* (1986)
**Un soño de verán* (1992)
**Pratos combinados* (1996-2000)
**Mareas vivas* (1998-2000)
**Condenado a vivir* (2001)
**Periodistas* (2002)
**Entre bateas* (2002)
**Avenida de América* (2002)
**La Mari* (2003)
**Pepe Carvalho* (2003)
**Hospital Central* (2004)
**Aquí no hay quien viva* (2005)
* *Libro de familia* (2005)
**A vida por diante* (2006)
**Pepe o inglés* (2006)
**Chapapote... o no* (2006)
**Terra de Miranda* (2007)
* *Efectos secundarios* (2007)
**Matalobos* (2009)
**A síndrome Cacareco (A verdade na cara)* (2011)
**Padre Casares* (2011)
* *Escoba!* (2011-2014)
**Contou Rosalía* (2018)

## Cine 
* *Esperanza* (Chano Piñeiro, 1986)
* *Divinas palabras* (José Luis García Sánchez, 1987)
* *Sempre Xonxa* (Chano Piñeiro, 1989)
* *Martes de Carnaval* (Pedro Carvajal, 1990)
* *El baile de las ánimas* (Pedro Carvajal, 1993)
* *A noiva de medianoite* (Antonio Simón, 1997)
* *La Rosa de Piedra* (Manuel Palacios, 1999)
* *O trasto* (curtametraxe de Rafa Calvo, 2001)
* *Días de voda* (Juan Pinzás, 2002)
* *Trece badaladas* (Xavier Villaverde, 2002)
* *O agasallo de Silvia* (Dionisio Pérez, 2002)
* *A boa caligrafía*, curta (Álex Sampayo, 2004)
* *A vida que che espera* (Manuel Gutiérrez Aragón, 2004)
**O ano da carracha* (Jorge Coira, 2004)
* *Heroína* (Gerardo Herrero, 2005)
* *De bares* (Mario Iglesias, 2006)
* *Os mortos van á présa* (Ángel de la Cruz, 2009)
**Elemental Child* (Felipe González, 2010)
**Años después* (Laura Pino e Laura Gardós, 2012)
* *Lobos sucios* (Simón Casal, 2015)
**A praia dos afogados* (Gerardo Herrero, 2015)
**Sea Beasts* (Felipe González, 2018)
*''Las Brujas de E'lente* (Simón Vázquez, 2018)
**Voces* (Ángel Gómez Hernández, 2020)
**Olvido y León* (Xavier Bermúdez, 2020)

## Teatro 
* *Cásting (a comedia)*, de Roger Justafré. Lagarta, Lagarta, 2010 (dirección).

## Galardóns e nomeamentos 
* Premio de Interpretación Teatral Maruxa Villanueva 2003.
* Premio Academia Galega de Teatro 2023.

### Premios Mestre Mateo 
### Premios María Casares 
## Véxase tamén 
### Bibliografía 
* 
### Ligazóns externas 
* Ver *A boa caligrafía'' en liña
Punteiro

dereita|miniatura|Punteiro dunha gaita escocesa
dereita|miniatura|Punteiro dunha gaita galega
O **punteiro** é o tubo sonoro da gaita onde se executa a melodía. 

## Características 
As dimensións varían segundo a súa tonalidade: máis longo para tonalidades graves e máis curto para tonalidades agudas. Conta cun número distinto de furados dependendo do tipo de gaita: na gaita galega son oito furados melódicos e tres "ouvidos" sonoros. Sete dos primeiros están por diante e un por detrás; neste vai o dedo polgar da man esquerda e nos de diante os dedos da man esquerda e, máis abaixo, os da dereita. O polgar da man dereita serve de apoio e non se utiliza o meimiño da man esquerda. Os ouvidos melloran o timbre do ponteiro e a estabilidade da súa afinación.

Certas gaitas, como a de Northumbria ou a Uillleann, utilizan teclas para incrementar o rango sonoro. Tamén se probou a introducilas na gaita galega, pero sen éxito.

Na gaita galega, o anaco cimeiro que se introduce na buxa da gaita denomínase espigo e a parte máis grosa superior cimela. Os punteiros poden ser cónicos (como na gaita galega ou na das Highlands) ou cilíndricos (como na de Northumbria ou na gaida búlgara). No interior levan unha palleta, que produce a vibración no ar que se insufla.

Os punteiros son unha das partes máis delicadas da gaita e hainos que coidar especialmente, tentando que non estean demasiado húmidos nin se expoñan demasiado ao sol; tamén hai que ter coidado ao desmontalos da gaita.

Para aprender a tocar a gaita é habitual que se comece cun punteiro de prácticas, semellante ao punteiro da gaita pero coa palleta protexida.

## Notas 
## Véxase tamén 
### Ligazóns externas 
* Time lapse do torneado dun punteiro de gaita galega - luismivcd (2014). Youtube.
Cróquet

O **cróquet** é un deporte que consiste en golpear bólas de madeira ou plásticas cun mazo a través dos aros encaixados na herba do campo no que se xoga.

## Historia
O xogo foi inventado ao parecer en Irlanda cara a 1830 e levado a Inglaterra como pasatempo da aristocracia cara a 1850. Puido evolucionar dun antigo xogo denominado pall mall. O cróquet xógase nos Estados Unidos, Australia e Francia e aínda que non é popular si mantén seguidores fieis. Disputouse nos Xogos Olímpicos de 1900 e unha variedade desenvolvida nos Estados Unidos, o roque, disputouse nos Xogos Olímpicos de 1904. Outras variantes do cróquet son o eXtreme Croquet e o Biclycle Croquet.[miniatura|*Xogadores de cróquet*, [Winslow Homer (1864).|centro]]

## Notas
## Véxase tamén 
### Outros artigos
*Cróquet nos Xogos Olímpicos

### Ligazóns externas 
* The Croquet Association
Joseph Mallord William Turner

**Joseph Mallord William Turner**, nado en Covent Garden, Londres, o 23 de abrilde 1775 e morto o 19 de decembro de 1851, foi un pintor paisaxista romántico inglés, cun estilo que sentou as bases do Impresionismo.

## Traxectoria 
### Comezos 
O talento de Turner foi recoñecido na súa vida temperá, converténdose nun completo académico de arte á idade de 14 anos. A independencia financeira permitiulle a Turner innovar e crear pinturas que sorprenderon a moitos.[dereita|miniatura|[Téméraire (William Turner)|O temerario]]

Turner é un pintor romántico interesado no Sublime; retrata o asombroso e salvaxe poder da natureza cara a humanidade.
O tema de afundimentos de barcos, fogos ou catástrofes naturais así como fenómenos naturais (luz solar, tormentas, choiva, néboa...) é unha afirmación do insignificante da humanidade cara á natureza.

Os seus primeiros traballos, coma *Abadía Tintern* (1795) e *Venice: S. Giorgio Maggiore* (1819), permaneceron fieis ás tradicións da paisaxe inglesa. No entanto, en *Haníbal Cruzando os Alpes* (1812), o seu énfase no poder destrutivo da natureza xa comeza a aparecer. Turner perfeccionou a súa técnica para desenvolver a temática durante anos.

### Última etapa 
Nos últimos anos usou o óleo cada vez menos, e pasou a case luz pura con cor relucinte. Un exemplo do seu estilo tardío pode verse en *Choiva, Vapor e Velocidade - O Gran Tren do Oeste*, onde os obxectos son apenas recoñecibles.

## Notas
Amputación

A **amputación** ou **mutilación** é a perda, accidental ou non (por exemplo e especialmente a operación cirúrxica na que se secciona completamente un membro incluíndo o óso e as partes brandas), dun membro ou dunha parte externa do corpo. Cando coincide cunha articulación denomínase **desarticulación**.

As amputacións dos dedos das mans danse, por seren atrapados en máquinas, con frecuencia no medio laboral. Se o corte que produce a amputación é limpo, é dicir, non se xera mediante esmagamento ou arrancamento, inténtase actualmente -e normalmente de xeito exitoso- o reimplante.

## Reimplantación 
Para poder reimplantar unha porción amputada, debe evitarse que esta se conxele. É conveniente envolvela nun tecido limpo, metela nunha bolsa de plástico e pechala ben, para despois introducir esta bolsa noutra que conteña auga e xeo. Deberase inmediatamente pedir axuda sanitaria de emerxencia e poñer unha vendaxe comprensiva se fose un dedo. Se fose unha extremidade e houbese moita hemorraxia, farase un torniquete.

## Membro pantasma 
A **dor nas extremidades fantasma** ou **pantasma, síndrome do membro pantasma**, ou **dor pantasma** é unha síndromes de dor clínica e un dos exemplos máis relevantes de dor crónica. O amputado menciona a percepción dun membro fantasma, até dun órgano,    case inmediatamente despois da amputación do membro. Normalmente descríbese como unha forma precisa do membro real desaparecido.

## Próteses 
esquerda|miniatura|Adestramento dun atleta cunha perna protésica para participar nos Xogos Paralímpicos.
Unha prótese é un aparello que suple, en todo ou en parte, as funcións do órgano ou extremidade perdida nas persoas que por enfermidade ou accidente non a teñen, coma os tocos ou os coxos, ou esta non é funcional.

## Notas
## Véxase tamén
### Outros artigos
*Primeiros auxilios
Quinto Fabio Máximo Serviliano

**Quinto Fabio Máximo Serviliano**, orixinalmente **Quintus Fabius Maximus Servilianus**, foi cónsul (142 a. C.) e procónsul na provincia de Hispania Ulterior (141 e 140 a. C.) da República Romana.

No ano 140 a. C. Viriato derrotouno nunha batalla na que morreron 3.000 romanos, Serviliano conseguiu manter a vida ofrecendo garantías de autonomía para os lusitanos. Pero cando a nova chegou a Roma, o Senado considerouno humillante e declaráronlle a guerra aos lusitanos.
Six Feet Under

***Six Feet Under*** é unha serie de televisión estadounidense de 63 episodios creada por Alan Ball e que foi emitida entre o 3 de xullo de 2001 e o 21 de agosto de 2005 na HBO. Non hai emisión en galego.

## Argumento
Narra a vida cotiá da familia Fisher, que posúe unha empresa de pompas fúnebres nos Ánxeles (California), *Fisher & Sons*, que co transcurso da serie se converte en *Fisher & Díaz*. Lonxe dos tópicos que lle atribuíron (como o gráfica que podía chegar a ser), a serie achega aos problemas da sociedade occidental actual, nunha familia que non é en absoluto ficticia.

## Elenco
* Peter Krause: Nathaniel « Nate » Fisher
* Michael C. Hall: David Fisher
* Frances Conroy: Ruth Fisher
* Lauren Ambrose: Claire Fisher
* Rachel Griffiths: Brenda Chenowith
* Freddy Rodríguez:Federico Díaz
* Mathew St. Patrick: Officer Keith Charles
* Jeremy Sisto: Billy Chenowith 
* Richard Jenkins: Nathaniel Fisher (Pai)
* Lili Taylor: Lisa Kimmel Fisher
* Joanna Cassidy: Margaret Chenowith
* Justina Machado: Vanessa Díaz
* Patricia Clarkson: Tía Sarah

## Premios 
* Emmy Award 2002: Mellor realizador de serie dramática Alan Ball
* Emmy Award 2002: Mellor cásting de serie dramática.
* Emmy Award 2002: Mellor maquillaxe polo episodio *The Private Life*
* Emmy Award 2002: Mellor tema musical de Thomas Newman
* Emmy Award 2002: Mellor actriz Patricia Clarkson 
* Golden Globe 2002: Mellor actriz polo papel de Rachel Griffiths
* Emmy Award 2003: Mellor cásting de serie dramática
* Golden Globe 2004: Mellor actriz para Frances Conroy

## Véxase tamén
### Ligazóns externas
*HBO: Six Feet Under  Sitio web oficial
Cellole

**Cellole** é un concello italiano da provincia de Caserta, na rexión de Campania. Ten 7.138 e unha superficie de 35 km². Componse das seguintes fraccións: Baia Domizia, Baia Felice, Casamare e Centore.
Compás (constelación)

**Pyxis** ou **Compás Náutico** é unha constelación menor do sur, inserida por Nicolas Louis de Lacaille baixo o nome de *Pyxis Nautica*.

Suponse que representa o compás da Argo Navis, porén é moi difícil pensar que a Argo Navis puidese ter un compás, xa que os gregos non coñecían este instrumento de navegación. Cabe subliñar que Pyxis non é oficialmente unha parte de Argo Navis; xa que as súas estrelas teñen unha designación de Bayer independente (a diferenza de Carina, Puppis e Vela as cales aínda posúen parte das designacións de Bayer de Argo).

## Mitoloxía 
Dado que é unha constelación moderna creada no século XVII non ten mitoloxía relacionada.

## Estrelas 
#### Estrelas con designación de Bayer 
::α Pyx 3.68; β Pyx 3.97; γ Pyx 4.02; δ Pyx 4.87; ε Pyx 5.59; ζ Pyx 4.86; θ Pyx 4.71; η Pyx 5.24; κ Pyx 4.62; λ Pyx 4.71

#### Outras estrelas 
* Gliese 317, anana vermella que contén un planeta extrasolar.
* Gliese 318, anana branca binaria a uns 28 anos luz.

## Notas 
## Véxase tamén 
### Ligazóns externas 
* Star Tales – Pyxis
Exploración

miniatura|250px|dereita
A **exploración** é o acto de buscar e viaxar co propósito de descubrir, por exemplo, rexións descoñecidas, incluíndo o espazo exterior (exploración espacial), ou petróleo, gas, carbón, auga (prospección) ou información.

A exploración existe dende que existen os seres humanos, pero o seu punto máximo tivo lugar na Era dos descubrimentos cando os navegadores europeos viaxaron por todo o mundo.

Nas ciencias, a exploración e un dos propósitos da investigación (sendo os outros dous a descrición e a explicación). A exploración é o intento de desenvolver un entendemento rudimentario inicial dun fenómeno.
## Véxase tamén
Construtivismo (arte)

O **construtivismo** é un movemento artístico e arquitectónico de orixe rusa que se pode encadrar dentro das vangardas ou "ismos" xurdido en Europa durante as primeiras décadas do século XX.

A súa denominación procede dun crítico que a utilizou en 1913 para se referir a uns relevos de Vladimir Tatlin, pero como movemento non xurdiu até 1920, apoiado polo *Manifesto realista* dos irmáns Pevsner e Gabo. Fai fincapé no abstracto, relacionado coa industria e a técnica, e é xeométrico e funcional. Ten moitos puntos de contacto co cubismo, o futurismo, o suprematismo e o Dadaísmo. Entre outros autores construtivistas destacan Vladimir Tatlin, Pevsner e o seu irmán N. Gabo, Alexander Rodchenko, A. Vesnin e László Moholy-Nagy
Easterein

**Easterein** é unha vila neerlandesa do concello de Littenseradiel, en Frisia. No ano 2009 tiña 945 habitantes.

Entre o seu patrimonio destaca a súa igrexa, Martinitsjerke, de orixe medieval e que conta coa sancristía máis antiga de toda Frisia. Ata 1984 o lugar formaba parte do concello de Hinnaarderadiel. Desde 1991 o único nome oficial do lugar é o frisón.

miniatura|centro|250px|Easterein, unha vila do concello de Littenseradiel.
Meijel

**Meijel** é un concello neerlandés da provincia de Limburgo. Ten 5.856 habitantes en 20&nbsp;km².

Historicamente Meijel foi unha localidade illada, polo que desenvolveu o seu propio dialecto, diferenciado do que empregan os concellos limítrofes, que é o limbúrxico. O dialecto de Meijel ten máis conexións co dialecto brabantino.
Uróboros

miniatura|dereita|Uróboros
O **uróboros** ou **ouroboros**, do grego "*ουροβóρος*", é un símbolo ancestral que amosa un verme, unha serpe ou un dragón engulindo a súa propia cola e formando así un círculo.

Conforme a explicación fornecida pola Enciclopedia Británica, o Uróboros é a emblemática serpe do Antigo Exipto e a Antiga Grecia, representada coa súa cola na boca, devorándose seguido. Expresa a unidade de todas as cousas, as materiais e as espirituais, que nunca desaparecen, senón que cambian de forma nun ciclo eterno de destrución e creación.

## Véxase tamén 
### Outros artigos 
*Inmortalidade
Suprematismo

[miniatura|dereita|*Cadrado Negro*, [1915, óleo sobre tela, Museo Ruso Estatal, San Petersburgo]]

O **suprematismo** é o nome dado polo pintor Kasimir Malevich a unha tendencia artística derivada do cubismo na que os elementos formais se reducen ao triángulo, ao cadrado, á cruz e ao círculo; os elementos cromáticos circunscríbense ao vermello, ao negro, ao azul, ao branco e ao verde.

## Historia e características
Foi teorizada primeiro no manifesto de 1915 (escrito polo pintor en colaboración co poeta Vladimir Maiakovski), e  máis tarde no seu ensaio *O suprematismo ou o mundo da non representación* (1920).

Esta tendencia defende unha arte liberada de fins prácticos e estéticos, a abstracción pura, expresada por medio de figuras xeométricas, prescindindo da aparencia dos obxectos. Un exemplo dos límites a que leva este tipo de arte é a obra do propio Malévich *Cadrado branco sobre branco*, de 1918, na que se prescindiu completamente da cor. O suprematismo tivo unha grande influencia en pintores como Wassily Kandinsky e na Bauhaus alemá, aínda que non conseguiu interesar a moitos artistas rusos.

O suprematismo permanece ligado esencialmente ao seu creador, pero a súa poética supera a pintura e os modelos arquitectónicos do artista.
Sir Mix-A-Lot

**Sir Mix-a-Lot**, nado como Anthony Ray o 12 de agosto de 1963, é un rapeiro americano.

A súa música está dentro do hip-hop. Orixinario de Seattle, é coñecido polo seu tema *Baby got Back* (1991) que coas súas frases pegadizas, o seu humor fresco fíxose popular nos Estados Unidos na década dos 90.
## Discografía 
### Álbums 
* *EP* (~1987)
* *Swass* (1988)
* *Seminar* (1989)
* *Mack Daddy* (1991)
* *Chief Boot Knocka* (1994)
* *Return of the Bumpasaurus* (1996)
* *Beepers, Benzos, and Booty: the Best of Sir Mix-a-Lot* (2000)
* ''Daddy's Home'' (2003)

### Sinxelos 
* "Let's G"
* "I'm A Trip"
* "Square Dance Rap"
* "Rippin"
* "Posse on Broadway"
* "Ironman"
* "My Hooptie"
* "Beepers"
* "I'll Roll You Up"
* "I Got Game"
* "Baby Got Back"
* "Ride"
* "Let It Beaounce"
* "Til Da Sun Cums Up"
* "Batter Up"
* "Sleepin' Wit My Fonk"
* "Jump On It"
John Maclean

**John Maclean**, nado en 1879 e finado en 1923, foi un político escocés.

## Traxectoria 
Naceu en Glasgow nunha familia orixinaria das Higlands. Maclean converteuse en mestre de escola e só entón acudiu á universidade, alí desenvolveu o seu pensamento político, na certeza que só a adopción do marxismo podía liberar as masas traballadoras das súas condicións de vida. Integrouse na Federación Social Democrática (SDF) que máis tarde deu orixe ó Partido Socialista Británico, converténdose Maclean no seu líder en Escocia.

Opúxose á primeira guerra mundial por considerala unha guerra imperialista que dividía ós traballadores. En 1915 as autoridades cesárono no seu posto de mestre e en 1916 pasou pola prisión durante un ano. Tras a revolución soviética Lenin deulle o posto de cónsul soviético en Glasgow. Cando en 1920 o PSB e outros grupos organizaron o Partido Comunista de Gran Bretaña, Maclean intentou organizar, sen éxito, un Partido Comunista Escocés.

En 1923 fundou o Partido Republicano dos Traballadores Escoceces de tendencia independentista e comunista que buscaba a implantación dunha república comunista de Escocia que herdaría a tradición do comunismo de clans celta.
San Juan, Southern Leyte

**San Juan** é unha municipalidade da provincia de Southern Leyte, Filipinas. De acordo co censo do 2000, ten unha poboación de 13.510 persoas.
San Juan politicamente divídese en 18 barangays.
Bato, Leyte

**Bato** é unha municipalidade da provincia de Leyte, Filipinas. De acordo co censo do 2000 ten 32&nbsp;974 persoas.
## División territorial 
Politicamente divídese en 32 barangays.
Mighal an Gov

**Mighal an Gov**, en inglés **Michael An Gof**, foi un ferreiro córnico de St Keverne.

## Traxectoria 
Xunto a Thomas Flammank dirixiu a rebelión córnica de 1497, na que os rebeldes marcharon cara a Londres para protestar diante o rei Henrique VII de Inglaterra pola implantación dunha taxa para a guerra en Escocia. Na batalla de Deptford Bridge, 17 de xuño, o exército inglés derrotou os rebeldes. An Gof conseguiu escapar a Greenwich pero foi capturado e conducido á Torre de Londres para ser executado o 24 de xuño en Tyburn.
Somontano de Barbastro

O **Somontano de Barbastro** (castelán) ou **Semontano de Balbastro** (aragonés) é unha comarca do centro da provincia de Huesca, Aragón. Percorren a comarca os ríos Alcanadre, Cinca e Ésera.

## Concellos 
*Concellos: Abiego, Adahuesca, Alquézar, Azara, Azlor, Barbastro, Barbuñales, Berbegal, Bierge, Castejón del Puente, Castillazuelo, Colungo, Estada, Estadilla, El Grado, Hoz y Costean, Ilche, Laluenga, Lascellas-Ponzano, Naval, Olvena, Peralta de Alcofea, Peraltilla, Perdiguera, Pozán de Vero, Salas Altas, Salas Bajas, Santa María de Dulcis e Torres de Alcanadre
Jackie Wilson

**Jack Leroy "Jackie" Wilson**, nado o 9 de xuño de 1934 e finado o 21 de xaneiro de 1984, foi un cantante americano de soul e Rhythm and blues nado en Detroit, Míchigan.

## Traxectoria 
En 1953 entrou no grupo Billy Ward & the Dominoes en substitución de Clyde McPhatter, grupo co que tivo o seu maior éxito en 1956 con *St. Therese of The Roses* número 13 das listas de pop. En 1957 comezou a súa carreira en solitario, ó ano seguinte tivo o seu primeiro grande éxito con *Lonely Teardrops* que chegou ó número 7 e continuaron os éxitos ata mediados dos anos 60. En 1975 mentres actuaba sufriu un ataque ao corazón e permaneceu en estado de coma ata a súa morte.

## Véxase tamén
Firgas

**Firgas** é un concello español pertencente á provincia das Palmas, nas Illas Canarias. Está situado no norte da illa de Gran Canaria. Coñécese tamén como "o balcón do Atlántico" polas súas vistas sobre devandito océano e de todo o norte, leste e oeste da illa.

Fundouse en 1488 e politicamente está gobernado polo Partido Popular.

## Etimoloxía 
Orixinariamente, Firgas era coñecida polos aborixes co nome de *Afurgad* (Atalaia). Máis tarde, xa no século XVI, aparece o nome de *Firgas de Afurgad*.

## Economía 
250px|esquerda|miniatura|Paseo de Gran Canaria
A principal fonte de riqueza de Firgas é a hostalería con varios asaderos en La Cruz, El Risco e en La Caldera. Tamén a agricultura, destacando os cultivos de plátanos, papas (patacas) e hortalizas. No municipio atópase un balneario e unha fábrica embotelladora de auga que leva o mesmo nomee que a localidade augas mineromedicinais coñecida no arquipélago.

## Festas 
No mes de agosto, Firgas celebra a festividade do seu santo patrón San Roque, festas na que destacan a "Traída do Pau" cuxa finalidade é festexar o porte dun póster de madeira e alzar a bandeira do patrón San Roque, logo de levar o Pau por todas as rúas do pobo no medio da algarabía e a música de charanga. Outro acto é a romaría-ofrenda na que cada barrio e os romeus en xeral, constrúen os seus carretas que enchen de tipismo e ofrendas que son entregadas aos pés do santo patrón para axudar aos máis necesitados.

## Véxase tamén 
### Ligazóns externas 
* Sitio web do concello de Firgas
Arman

::*Para os microorganismos do mesmo nome ver ARMAN (arqueas).*
miniatura|200px|dereita
dereita|miniatura|200px|*Avalanch* (1990), campus da Universidade de Tel-Aviv.

**Armand Pierre Fernández**, coñecido artisticamente como **Arman**, nado en Niza o 17 de novembro de 1928 e finado en Nova York o 22 de outubro de 2005, foi un pintor e escultor franco-americano.

## Traxectoria
Desde a infancia, Arman, familiarizouse cos obxectos da tenda de antigüidades do seu pai. Neno brillante comezou a pintar os 10 anos e estudou na Escola de artes decorativas de Niza. En 1949 pasou á Escola do Louvre en París, foi un dos fundadores do grupo Nouveau Réalisme en 1960 e en 1961 realizou a súa primeira exposición en Nova York.

Arman é un dos creadores máis prolíficos e experimentais do século XX. É coñecido polos seus "amoreamentos",  aínda que cuestionou as visións tradicionais sobre a natureza da arte nunca abandonou o sentido da beleza na composición que estivera presente desde a antigüidade.
Fariña integral

miniatura

A **fariña integral** é a fariña obtida de moer o gran dun cereal sen lle retirar nada. É máis nutritiva, aínda que de conservación máis difícil que a fariña refinada, e a súa cor é máis escura.
O gran de trigo componse de tres partes principais:
* o **xerme**, do que nace a nova planta e que representa entre 3 e 3,5&nbsp;% do gran. Está constituído por proteína, vitaminas e graxas;
* o **pericarpo**, consistente en varias capas que protexen a semente e que representa o 15&nbsp;% do gran. Utilízase como alimentos para animais.
* o **endosperma**, que representa entre o 83 e o 85&nbsp;% do gran, está constituído principalmente de amido e do que se retira a fariña. Contén unha proteína chamada glute que se dilata en contacto cun fermento, fenómeno que permite o crecemento do pan cando se coce.

Canto máis branca for a fariña, menos xerme e pericarpo contén e, polo tanto, menos cantidade de vitaminas, sales minerais, proteínas e graxas.
1022

## Acontecementos 
* Os cristiáns expulsan os sarracenos da illa de Sardeña.

## Nacementos 
*
## Mortes 
* Elvira Méndez, muller de Afonso V de Castela
1024

## Acontecementos 
*

## Nacementos 
*
## Mortes 
* Henrique II, emperador do Sacro Imperio Romano Xermánico.
* Bieito VIII - papa da Igrexa católica.
Século XI
1025

## Acontecementos 
### Asia 
* O reino de Srivijaya, sito na costa sueste de Sumatra, Indonesia, é atacado e saqueado pola frota do rei Rajendra Choleva, da dinastía Chola de Tanjavûr (Sur da India). Srivijaya queda moi debilitada e o centro de poder trasládase a Jambi.

### Europa 
* Bizancio toma Mesina, no Sur de Italia.

## Nacementos 
* 28 de agosto — O emperador Go-Reizei do Xapón (m. 1068).
## Mortes 
* 17 de xuño - Boleslaw II Chrobry, rei de Polonia.
* 15 de decembro - Basilio II, emperador bizantino.

Historia ano a ano
1026

## Acontecementos 
*

## Nacementos 
* Tostig Godwinson, conde de Northumbria
*Gaitelgrima de Salerno, princesa longobarda de Salerno (m. 1051).

## Mortes 
* 17 de setembro - Hugo II de Francia, rei de Francia (n. 1007).

## Véxase tamén 
### Outros artigos 
*
1028

## Acontecementos 
* Bermudo III, aínda menor de idade, ascende ao trono do reino de León (até 1037), tras a morte do seu pai Afonso V no sitio de Viseu.

## Nacementos 
* Guillerme I de Inglaterra
## Mortes 
* Afonso V o Nobre, rei de Galiza e León.

Historia ano a ano
1029

## Acontecementos 
*

## Nacementos 
* Lulach, rei de Escocia.
* Clemente III - antipapa da Igrexa Católica (m. 1100).

## Mortes 
*

## Véxase tamén 
### Outros artigos 
* Historia ano a ano
1030

## Acontecementos 
*

## Nacementos 
*Hoel II da Bretaña, duque da Bretaña (m. 1084) (data aproximada).

## Mortes 
* Olavo Haraldson - Rei de Noruega (n. 995).
Historia ano a ano
Banyalbufar

**Banyalbufar** é un concello das Illas Baleares. localízase ó oeste da illa de Mallorca, entre a Serra de Tramuntana e o mar Mediterráneo . 18&nbsp;km² e 568 habitantes (2005) agrupados en 3 núcleos de poboación: Banyalbufar (407),  Es Port des Canonge (62) e Son Coll (28).
-313

## Acontecementos 
### Asia 
* Chandragupta, desde o val do Indo, apodérase do reino de Magadha, sito entre a costa occidental do golfo de Bengala e o transpaís interior da India.

### Oriente Próximo 
* Antígono captúralle Tiro a Tolomeo I

## Nacementos 
*
## Mortes 
*
Historia ano a ano
Apalaches

Os **Apalaches** (en inglés *Appalachians*) é un sistema montañoso de América do Norte que vai de Terra Nova e Labrador (Canadá) ata o centro de Alabama (Estados Unidos), aínda que a parte máis setentrional dos mesmos morre na península de Gaspé, no Quebec. Constitúen o elemento morfolóxico máis destacable da parte oriental de América do Norte.

Trátanse de montañas antigas formadas no Paleozoico con relevos suavizados pola prolongada acción dos axentes esóxenos.
O sistema divídese nunha serie de cordais, nas que a media de altura dos picos é 900 m. O cumio máis elevado é o Monte Mitchell, en Carolina do Norte que mide 2.040 metros e é o punto máis alto dos Estados Unidos ao leste do Mississippi e de todo o leste de Norteamérica.

Os montes Adirondac e o río Hudson dividen os Apalaches en Apalaches do Norte e Apalaches do Sur.[miniatura|Os Apalaches fotografados en [Carolina do Norte|esquerda]]
Slobozia Mândra, Teleorman

**Slobozia Mândra** é unha comuna do distrito de Teleorman, Muntenia, Romanía. 4.200 habitantes. Localización: 43.92 de latitude e 24.7 de lonxitude.
Radovan Somík

**Radovan Somík**, nado en Martin o 5 de maio de 1977, é un xogador de hóckey sobre xeo eslovaco.

Actualmente milita no equipo checo HC Pardubice. Foi internacional coa selección eslovaca 78 veces e marcou 9 goles.
Galería de imaxes de Lugo

**Galería de imaxes** do concello de Lugo na provincia de Lugo.

## Lugo 

### Lugo centro (incluída a Muralla) 

Ficheiro:Porta de San Fernando Muralla de Lugo.jpg|Vista xeral da porta de San Fernando; de costas, a Avda. da Coruña.
Ficheiro:Muralla de Lugo 0025 - porta de San Fernando.JPG|Vista dunha miniatura do que se supón a antiga estrutura da cidade amurallada de Lugo.
Ficheiro:Rúa de San Fernando, Lugo.jpg|Vista parcial da rúa de San Fernando; á marxe dereita está o antigo cuartel do mesmo nome.
Ficheiro:Rua Raiña e torre concello.JPG|A torre do concello, dende a rúa da raíña.
Ficheiro:Muralla.Lugo.Galicia.jpg|Muralla
Ficheiro:PortaPrazaFerrolLugo.JPG|Porta da Praza de Ferrol ou Porta Falsa.
Ficheiro:Lugo 060420.jpg|Vista dende a muralla
Ficheiro:Muralla de Lugo 4.jpg|Muralla de Lugo
Ficheiro:Roman walls, Lugo.jpg|Vista da Muralla: zona da Mosquera
Ficheiro:Rúa en Lugo.jpg|Rúa en Lugo
Ficheiro:Soportais en Lugo.jpg|Soportais en Lugo, na Praza do Campo
Ficheiro:Parque de A Milagrosa, Lugo.jpg|Parque da Milagrosa.

### Catedral de Lugo 

Ficheiro:Fachada da Catedral de Lugo.jpg|Fachada
Ficheiro:Catedral de Lugo 1.jpg|Catedral de Lugo. Torre e entrada norte
Ficheiro:Catedral de Lugo.jpg
Ficheiro:CruceiroCatedralLugo.JPG|Catedral de Lugo. Arcada apuntada do lado noroeste con cruceiro

### Lugo (dende a rúa Avda. da Coruña ata a estrada vella de Santiago) 

Ficheiro:Rúa Xoán Carballal, Lugo.jpg|Vista da rúa Veterinario Xoán Carballal.
Ficheiro:Rúa da Serra de Outes.jpg|Vista parcial da rúa Serra de Outes.
Ficheiro:Rúa da Serra de Outes2.jpg|Vista parcial da rúa Serra de Outes.

### Lugo (dende a estrada vella de Santiago ata Ramón Ferreiro - Avda. de Madrid)

Ficheiro:Casas rúa Pardo Ouro, Lugo.jpg|Vista dende a rúa Pardo Ouro.

### Lugo (dende Ramón Ferreiro - Avda. de Madrid ata Montero Ríos - Estrada da Campiña) 

Ficheiro:Edificio administrativo da Xunta de Galicia en Lugo.jpg|Vista parcial do edificio da Xunta de Galicia, coñecido popularmente como o "multiúsos".

### Lugo (dende Montero Ríos - Estrada da Campiña ata a avda. da Coruña) 
### Outras 

Ficheiro:Escultura de homenaxe a Luís Pimentel na Praza Maior de Lugo.jpg|Escultura de homenaxe a Luís Pimentel na Praza Maior de Lugo
Ficheiro:Lugo Spain San Froilan church.jpg|San Froilán
Ficheiro:Panel de pedra con escultura de Uxío Novoneyra (Praza Maior de Lugo).JPG|Panel de pedra coa escultura de Uxío Novoneyra
Ficheiro:Uxío Novoneyra (Praza Maior de Lugo).jpg|Uxío Novoneyra (Praza Maior de Lugo)
Ficheiro:Puente romano de Lugo.jpg|Ponte romana
Ficheiro:Fonte dos ranchos, Lugo.jpg|Fonte dos Ranchos
Ficheiro:Fonte dos Ranchos, Lugo, Galiza.jpg|Fonte dos Ranchos
Ficheiro:Musica en la calle.jpg|Música na rúa
Ficheiro:Roman festival of Arde Lucus, Lugo.jpg|Festival romano Arde Lucus

## Véxase tamén 
### Outros artigos 
*Galería de imaxes de Galicia
*Galería de imaxes da comarca de Lugo
*Lugares de Lugo
*Eleccións municipais en Lugo